ব্যারিস্টার নাজমুল হুদা বলেন, ‘বস্তা পচা রাজনীতি থেকে দেশকে মুক্ত করার জন্য আমরা ৩১টি দল সংঘবদ্ধ হয়েছি। আমরা নির্বাচনমুখী জোট। আগামী নির্বাচনে প্রতিটি আসনে প্রার্থী দেওয়ার কথা চিন্তা করছি।’ তিনি বলেন, বাংলাদেশের জনগণের অত্যন্ত মূল্যবান অধিকার হচ্ছে ভোট। সেই ভোটের অধিকার আগে নিশ্চিত করতে হবে। তিনি স্বাস্থ্যমন্ত্রী মোহাম্মদ নাসিমকে উদ্দেশ করে বলেন, ‘আপনি ১৪ দলের নেতৃত্ব দিচ্ছেন। আপনাকে নিশ্চিত করতে চাই, যেসব আসনে ১৪ দলের প্রার্থী থাকবে সেসব আসন থেকে আমাদের প্রার্থিতা প্রত্যাহার করব।’